‏יום ראשון י"ט אדר תש"פ

 ‏15.3.2020

לכבוד

עו"ד אלעד מן

עמותת הצלחה

באמצעות דוא"ל: elad@man-barak.com

שלום רב,

**הנדון:** **תשובה לפנייתך מכוח חוק חופש המידע, תשנ"ח- הממונה על חופש המידע**

בקשתך לקבלת מידע בהתאם לחוק חופש המידע, התשנ"ח – 1998 (להלן- החוק), התקבלה במשרד המדע והטכנולוגיה בתאריך 12 לנובמבר 2019.

לאור בקשתך ולאחר בחינת המידע המבוקש לאור חריגים שנקבעו בחוק למסירתו, ובהמשך להנחיות יחידת חופש המידע הממשלתית בנושא שבנדון:

1. ברשות משרד המדע והטכנולוגיה מאגר מידע המשמש את המשרד לביצוע תפקידיו עפ"י כל דין.
2. בעניין הנהלים וההנחיות הנוגעים לטיפול במאגרי המידע:
	1. במשרד קיימים נהלי אבטחת מידע לטיפול במאגרי המידע שברשותו.
	2. רשימת נהלי הטיפול בנתונים שבמאגרי המידע לעיל כוללים: אבטחת מידע בהמשכיות עסקית; איסוף ראיות; גורמים חיצוניים; גיבויים; הגנה מפני קוד זדוני; הסכם משתמש; מדיניות אבטחת מידע;מדיניות גישה מרחוק; מדריך אבטחת מידע; מסגרת לניהול סיכונים; ניהול שינויים; תגובה לאירועי אבטחת מידע; תכנון וקבלת מערכות.
	3. עם זאת, חשיפת הנהלים דלעיל עלולה להעמיד את המשרד בסיכון ממשי לפגיעה במאגרי המידע וביישום חוק הגנת הפרטיות ולפיכך ובהתאם להוראת סעיף 9 (ב) (1) לחוק חופש המידע, קיימת מניעה למסרם.

****ב ב ר כ ה ,

שרונה ברפי יוסף

הממונה על חופש המידע

משרד המדע והטכנולוגיה